b'\n_START_ARTICLE_\nGrb Ob\xc4\x8dine Trzin\n_START_PARAGRAPH_\nGrb Ob\xc4\x8dine Trzin je upodobljen na zlatem, \xc4\x8drno obrobljenem \xc5\xa1\xc4\x8ditu gotske oblike, katerega osnovna barva je rumena. V sredini \xc5\xa1\xc4\x8dita je odprt cvet mo\xc4\x8dvirske logarice (Fritillaria meleagris) s \xc5\xa1estimi cvetnimi listi na katerih so stilizirane srebrne pike. Cvetni listi so obrobljeni s petimi zelenimi suli\xc4\x8dastimi listi, v sredini cveta pa je \xc4\x8drn pesti\xc4\x8d s po tremi \xc4\x8drnimi pra\xc5\xa1niki na vsaki strani pesti\xc4\x8da.'